ATP30 ลุ้นกำไร Q4/60 ทำ All Time High แนะซื้อเป้า 2 บาท
ATP30 ลุ้นกำไร Q4/60 ทำ All Time High แนะซื้อเป้า 2 บาท
29 พ.ย. 2560

บล.ฟินันเซีย ไซรัส ระบุในบทวิเคราะห์วันนี้(29 พ.ย.) ว่า บริษัท เอทีพี 30 จำกัด (มหาชน) หรือ ATP30 คาดกำไรไตรมาส 4/60 ทำ All Time High โตทั้ง เทียบไตรมาสก่อนหน้าและ เทียบช่วงเดียวกันของปีก่อน แม้จะเป็น Low Season แต่มีการรับรู้รายได้จากลูกค้ารายใหญ่ที่สุดตั้งแต่ตั้งบริษัทมาอย่าง Autoliv เต็มไตรมาส บวกกับเริ่มให้บริการลูกค้าใหม่อย่าง SCCC ตั้งแต่ พ.ย. 2017
คาดกำไรสุทธิปีนี้ +11% เทียบช่วงเดียวกันของปีก่อนและโตเด่น +45% เทียบช่วงเดียวกันของปีก่อนในปีหน้า จากการเริ่มให้บริการลูกค้ารายใหญ่อีก 2 รายคือ IRPC และ TOP ตั้งแต่ ก.พ. 18 ขณะที่มาร์จิ้นมีแนวโน้มดีขึ้น เนื่องจากไม่มีค่าปรับปรุงรถก้อนใหญ่เหมือนใน 1H17 และประสิทธิภาพของรถใหม่ที่สูงกว่ารถเก่า
ผู้บริหารซื้อ ATP30-W1 ที่ราคา 0.87 บาท ในช่วง 22-23 พ.ย.60 หลังจากขายมาตลอดทางในไตรมาส 2 –ไตรมาส 3/60 สะท้อนจิตวิทยาการลงทุนเชิงบวกในระยะสั้น แนะนำซื้อราคาเป้าหมายปีหน้า 2.00 บาท